জোরাম ভ্যান ক্লাভেরেন
**জোরাম জারন ভ্যান ক্লাভেরেন** (জন্ম: ২৩ জানুয়ারী ১৯৭৯) হলেন একজন ডাচ রাজনীতিবিদ। ফ্রিডম পার্টির সদস্য হিসাবে তিনি ১ জুন ২০১০ থেকে ২১ মার্চ ২০১৪ অবধি নেদারল্যান্ডের একজন সংসদ সদস্য ছিলেন। পরবর্তীকালে ২৩ মার্চ, ২০১৩ এ তাঁর মেয়াদ শেষ না হওয়া পর্যন্ত তিনি স্বতন্ত্র পদে ছিলেন। তিনি বর্ণবিভেদলোপকরণ (desegregation), কর্মসংস্থান থেকে জনসংখ্যার সঠিক অনুপাতকরণ, সমতাবাদ, মুক্তি ইত্যাদি বিষয়ে সোচ্ছার ছিলেন । ২৪ মার্চ ২০১১ থেকে ১১ জুন ২০১৪ পর্যন্ত তিনি ফ্লেভোল্যান্ডের প্রাদেশিক সদস্য ছিলেন।  তিনি মুসলিম বিরোধী মন্তব্যের জন্য সুপরিচিত ছিলেন। অক্টোবর ২০১৮তে তিনি একটি ইসলাম বিরোধী বই লেখার অর্ধেকপথে ইসলাম ধর্ম গ্রহণ করেন। ইসলাম ধর্ম গ্রহণের ফলে তিনি তাঁর বইটি পুনরায় লেখার সিদ্ধান্ত নেন। *"**Apostate** from Christianity to Islam in times of sécularisation and terror"* শিরোনামে তাঁর বইটি উভয় ডাচ ও ইংরেজি ভাষায় প্রকাশিত হয়।

প্রাথমিক জীবন
-------------

ভ্যান ক্লাভেরেন ২৩ জানুয়ারী ১৯৭৯ সালে আমস্টারডামে জন্মগ্রহণ করেন। তিনি একজন উদার সংস্কারপন্থী খ্রিস্টান হিসাবে বেড়ে ওঠেন, আর তিনি ভিইউ বিশ্ববিদ্যালয় আমস্টারডাম থেকে ধর্মবিদ্যা নিয়ে পড়াশোনা করেছিলেন এবং একজন শিক্ষক হিসাবেও কাজ করেছিলেন।

রাজনৈতিক জীবন
-------------

২০০৬ সালের মার্চ থেকে ২০০৯ জুন পর্যন্ত তিনি পিপলস পার্টি ফর ফ্রিডম অ্যান্ড ডেমোক্রেসির পক্ষে আলমেয়ার পৌর কাউন্সিলের সদস্য ছিলেন। ২০১০ সালের সাধারণ নির্বাচনে তিনি পার্টির পক্ষে প্রতিনিধি সভায় সংসদ সদস্য হিসাবে নির্বাচিত হন। এর পাশাপাশি, ২০১১ সালের প্রাদেশিক নির্বাচনের পর থেকে তিনি ফ্লেভাল্যান্ড রাজ্যের প্রাদেশিক সভার সদস্যও ছিলেন।

২০০৯ সালে ভ্যান ক্লাভেরেনকে মদ্যক হয়ে গাড়ি চালানো এবং মদ্যক হয়েছে কিনা তার টেস্ট করতে অস্বীকৃতি জানানোর জন্য দোষী সাব্যস্ত করা হয়েছিল। 

২১শে মার্চ ২০১৪-এ, ভ্যান ক্লাভেরেন ঘোষণা করেন যে তিনি ফ্রিডম পার্টি হতে বিদায় নিবেন, কারণ তিনি আর এই দলের নীতিতে বিশ্বাসী নন। ২০১৪ সালের স্থানীয় নির্বাচনের পরে নেদারল্যান্ডসে মরোক্কো সংখ্যালঘুদের সম্পর্কে দলীয় নেতা গের্ট ওয়াইল্ডারের মন্তব্যের জেড়েই এই সিদ্ধান্ত নেন তিনি। ভ্যান ক্লাভেরেন স্বতন্ত্র সংসদ সদস্য হিসাবে অব্যাহত ছিলেন।  ২০১৪ সালের মে মাসে, জোরাম ভ্যান ক্লাভেরেন, লুইস বোন্টেস এবং জোহান ড্রিসেনের সাথে মিলে 'ফর দা নেদারল্যান্ডস' (ভিএনএল) নামে একটি নতুন রক্ষণশীল রাজনৈতিক দল প্রতিষ্ঠা করেন।

২০১৩ সালের সাধারণ নির্বাচনের সময় পুনরায় নির্বাচিত হতে ব্যর্থ হওয়ার পরে, কারণ ভিএনএল একটি আসনও জিততে পারেনি, সংসদে ভ্যান ক্লাভেরেনের মেয়াদ আনুষ্ঠানিকভাবে ২৩ মার্চ ২০১৭ সালে এ শেষ হয়ে যায়।  পরবর্তীকালে, এপ্রিল ২০১৭ সালের দিকে তিনি খ্রিস্টান পাবলিক ব্রডকাস্টার ইও (EO) দ্বারা প্রযোজিত দৈনিক রেডিও শো *ডিট ইজ দি ড্যাগের* উপস্থাপক হিসেবে যোগ দেন। উপস্থাপক টিজস ভ্যান ডেন ব্রিংকের মতে, তাকে নিয়োগ দেওয়ার কারণ ছিল যে, তিনি রক্ষণশীল এবং ডানপন্থী খ্রিস্টানদের প্রতিনিধিত্ব করতেন।

ইসলামধর্ম গ্রহণ
---------------

ভ্যান ক্লাভেরেন ইসলাম বিরোধী মন্তব্যের জন্য পরিচিত ছিলেন: তিনি "মুসলিম দুর্দশা (Muslim misery)" নিয়ে কথা বলেছিলেন। পরে ২০১৮ সালে, তাঁর প্রকাশনা Apostate ("স্বধর্মত্যাগকারী") অনুষ্ঠান উপলক্ষে সাক্ষাৎকারে তিনি তাঁর ধর্ম এবং ধার্মিকতা সন্ধানের ইতিহাস বর্ণনা করেন, আর তিনি উল্লেখ করেন যে তিনি এখন মুহাম্মদকে নবী হিসাবে গ্রহণ করেছেন এবং তিনি ইসলাম গ্রহণ করেছেন। 

*Apostate* ("স্বধর্মত্যাগকারী") বইটিতে ভ্যান ক্লাভেরেন তাঁর বিশ্বাসের সাক্ষ্য নিয়ে বলেছেন:

> "মনে মনে আমি এই ধারণাটি রাখি যে, আমরা মুসা (Moses) এবং ঈসা (Jesus) এর যে ইশ্বরের কথা সম্পর্কে জানি, সেই একই ইশ্বর সম্পর্কে আমরা কুরআনে পাই এবং মুহাম্মাদ যাকে আল্লাহ তাআলা মঙ্গল এবং শান্তি দান করুন, কোন সন্দেহ নেই যে বাইবেলে বর্ণিত সেই নবীই হচ্ছেন তিনি, আমি এই বিশ্বাসের সাক্ষ্য উচ্চারণ করার সিদ্ধান্ত নিয়েছিলাম। আর এটি সংঘটিত হয়েছিল স্বল্প সংখ্যক লোকের সাথে এক ঘরোয়া উষ্ণ নৈশভোজের পরে। শাহাদা উচ্চারণের পরে কোন সোনার বৃষ্টি হয়নি বা তারকারা স্বাভাবিকের চেয়ে বেশি জ্বলজ্বল করে দেখেননি। তবে, আমি আমার মধ্যে একটি বিশেষ ব্যক্তিগত আনন্দ এবং শান্তি লক্ষ্য করেছিলাম" 
> 
> 
> 

তার প্রাক্তন রাজনৈতিক নেতা ওয়াইল্ডার্স (পিভিভি) বলেছিলেন যে, ভান ক্লাভেরেনের ধর্মান্তর তিনি কল্পনাও করতে পারেননি, তিনি আরও বলেন যে, কোন নিরামিষ যদি কসাইখানায় চাকরি গ্রহণ করে ব্যপারটা তেমনই।  তাঁর পূর্বের ভিএনএল নেতা জ্যান রুস বলেন যে, তিনিও সমানভাবে চমকে গিয়েছিলেন: "এই উল্টানো কি আমাকে অবাক করে? হ্যাঁ, একেবারে। "

জোরাম ভ্যান ক্লাভেরেন বর্তমানে অ্যান্টনি জানসুন অ্যাসোসিয়েশনের সভাপতি হিসেবে আছেন, যেটি অ্যান্টনি জানসুন ভ্যান সেলির নামানুসারে গঠিত যাদের কাজ হল মূলত ইসলাম সম্পর্কে ভুল ধারণা নিরসন করা।

প্রকাশিত বই
-----------

* **Apostate** *from Christianity to Islam in times of sécularisation and terror (ধর্মনিরেপক্ষতা এবং সন্ত্রাসের যুগে খ্রিস্টান থেকে ইসলামে ধর্মত্যাগ)*

তথ্যসূত্র
---------

1. 1 2  "Drs. J.J. (Joram) van Klaveren"। *Parlement.com* (Dutch ভাষায়)। সংগ্রহের তারিখ ৭ এপ্রিল ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Dutch far-right leader Geert Wilders' ex-ally converts to Islam"। *Aljazeera.com*। ৬ ফেব্রুয়ারি ২০১৯। সংগ্রহের তারিখ ৬ ফেব্রুয়ারি ২০১৯।
3. 1 2  Trouw (২৫ নভেম্বর ২০১০)। "Zeven Kamerleden, onder wie vijf PVV'ers, ooit veroordeeld"। *Trouw.nl*। সংগ্রহের তারিখ ২৫ নভেম্বর ২০১০।
4. ↑  "Ook Joram van Klaveren stapt uit PVV-fractie"। *Volkskrant.nl*। ২১ মার্চ ২০১৪। সংগ্রহের তারিখ ২১ মার্চ ২০১৪।
5. ↑  "Joram van Klaveren is moslim geworden"। *Visie.eo.nl*। সংগ্রহের তারিখ আগস্ট ৩০, ২০১৯।
6. ↑  Hendrickx, Frank (৪ ফেব্রুয়ারি ২০১৯)। "Ex-PVV'er bekeert zich 'de facto' tot de islam"। *de Volkskrant* (ওলন্দাজ ভাষায়)। সংগ্রহের তারিখ ৪ ফেব্রুয়ারি ২০১৯।
7. ↑  Van Klaveren, Joram (২০১৯)। *Apostate*। Kennishuys। পৃষ্ঠা 187–188। আইএসবিএন 9789079294329।
8. ↑  "Wilders stomverbaasd over bekering oud-PVV'er: 'Alsof een vegetariër in een slachthuis gaat werken'"। *Hartvannderland.nl*। সংগ্রহের তারিখ আগস্ট ৩০, ২০১৯।
9. ↑  "Column Jan Roos: 'Geen weg meer terug voor Joram van Klaveren; islam verlaten betekent vrezen voor z'n leven'"। *Dagelijksestandaard.nl*। ফেব্রুয়ারি ৮, ২০১৯। সংগ্রহের তারিখ আগস্ট ৩০, ২০১৯।
10. ↑  "Apostate"। *এমাজন*। সংগ্রহের তারিখ ১৯ এপ্রিল ২০২০।

বহিঃসংযোগ
---------

* (ওলন্দাজ ভাষায়) House of Representatives biography (archive on archive.org)